नेपोली फाइनलमा, युभेन्टसविरुद्ध खेल्ने
ड्रिस मार्टेन्सको निर्णायक गोलको सहयोगमा नेपोलीले शनिबार राति इन्टर मिलानलाई पन्छाएर इटालियन कपको फाइनल यात्रा तय गरेको छ । अब उपाधिको भिडन्तमा उसको सामना युभेन्टसविरुद्ध हुनेछ । फाइनल बुधबार हुनेछ ।
मिलान — ड्रिस मार्टेन्सको निर्णायक गोलको सहयोगमा नेपोलीले शनिबार राति इन्टर मिलानलाई पन्छाएर इटालियन कपको फाइनल यात्रा तय गरेको छ । अब उपाधिको भिडन्तमा उसको सामना युभेन्टसविरुद्ध हुनेछ । फाइनल बुधबार हुनेछ ।नेपोलीले समग्रमा २–१ को अग्रता लिएको हो । दोस्रो लेगका खेल १–१ को बराबरीमा छुटेको थियो र त्यसमा गोल गर्ने क्रममा मार्टेन्स नेपोलीका लागि सर्वकालीन सबैभन्दा बढी गोल गर्ने खेलाडी पनि भएका छन् । उनले नेपोलीका लागि गरेको गोल संख्या १ सय २२ पुगेको छ ।सानसिरोमा भएको पहिलो लेगको खेलमा नेपोली १–० ले विजयी रहेको थियो । बेल्जियमका ३३ वर्षीय मार्टेन्सले सर्वाधिक बढी गोल गर्ने खेलाडी हुन मारेक हामसिकलाई उछिनेका हुन् । उनले अब नेपोलीका लागि डिएगो म्याराडोनाको भन्दा सात गोल बढी पनि गरेका छन् । 